Document ID: 32003R1445

Uredba Sveta (ES) št. 1445/2003
z dne 21. januarja 2003
o izvozu nekaterih jeklenih izdelkov iz Romunije v Skupnost v obdobju od datuma začetka veljavnosti te uredbe do datuma pristopa Romunije k Evropski uniji (podaljšanje sistema dvojne kontrole)
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 133 Pogodbe,
ob upoštevanju predloga Komisije,
ob upoštevanju naslednjega:
(1) Evropski sporazum o pridružitvi med Evropskimi skupnostmi in njihovimi državami članicami na eni strani in Romunijo na drugi strani [1] je začel veljati 1. februarja 1995.
(2) Pogodbenici sta se s Sklepom Pridružitvenega sveta št. 1/2003 [2] dogovorili, da sistem dvojne kontrole, ponovno uveden s Sklepom št. 3/2002 [3], podaljšata za obdobje od datuma začetka veljavnosti te uredbe do datuma pristopa Romunije k Evropski uniji.
(3) Zato je treba podaljšati izvedbeno zakonodajo Skupnosti, uvedeno z Uredbo Sveta (ES) št. 1499/2002 z dne 20. junija 2002 o izvozu nekaterih jeklenih izdelkov iz Romunije v Skupnost v obdobju od 1. julija do 31. decembra 2002 (sistem dvojne kontrole) [4] -
SPREJEL NASLEDNJO UREDBO:
Člen 1
Uredba (ES) št. 1499/2002 se v skladu z določbami Sklepa št. 1/2003 Pridružitvenega sveta med Evropskimi skupnostmi in njihovimi državami članicami na eni strani in Romunijo na drugi strani še naprej uporablja v obdobju od datuma začetka veljavnosti te uredbe do datuma pristopa Romunije k Evropski uniji.
Člen 2
Uredba (ES) št. 1499/2002 se zato spremeni, kakor sledi:
1. V naslovu, preambuli in členu 1(1) Uredbe se sklicevanja na obdobje "od 1. julija do 31. decembra 2002" nadomestijo s sklicevanji na obdobje "od 25. avgusta 2003 do datuma pristopa Romunije k Evropski uniji".
2. Priloga IV k navedeni uredbi se nadomesti z besedilom iz Priloge k tej uredbi.
Člen 3
Blago, odpremljeno v Skupnost od 1. januarja 2003 do datuma začetka veljavnosti te uredbe, je izključeno s področja uporabe te uredbe.
Člen 4
Ta uredba začne veljati deseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 21. januarja 2003

Labels: 3
18
1